פירס מייסון באטלר

**פירס מייסון באטלר** (באנגלית: **Pierce Mason Butler**; ) היה איש צבא ופוליטיקאי אמריקאי מקרוליינה הדרומית, איש המפלגה הדמוקרטית, שכיהן כמושל קרוליינה הדרומית ה-56 בשנים 1836 – 1838. באטלר נהרג בעת ששירת כקולונל של רגימנט פלמטו  ב במלחמת ארצות הברית-מקסיקו.

## ראשית חייו
פירס מייסון באטלר נולד במחוז אדג'פילד שבקרוליינה הדרומית, כבנם של בהת'לנד פוט (לבית מור) באטלר ושל ויליאם באטלר, וכאחיהם של אנדרו באטלר ושל ויליאם באטלר הבן, שלושתם היו חברי הקונגרס של ארצות הברית. באטלר התחנך באקדמיית וילינגטון שבווילינגטון, קרוליינה הדרומית, בניהולו של מוזס ודל . בבגרותו היו בבעלותו אחוזת מטעים בשטח של 154 אקרים (623 דונם) ו-27 עבדים.
## שירות צבאי
ב-1818 קיבל באטלר מינוי של לוטננט משנה בצבא ארצות הברית, בתחילה ברגימנט הרגלים הרביעי, ובדצמבר 1819 ברגימנט הרגלים השביעי. ב-מרץ 1822 הוא קודם לדרגת לוטננט ראשון, וב-1825 לדרגת קפטן. ב-1829 הוא פרש מהשירות. לאחר מכן הוא נכנס למקצוע הבנקאות, ותוך שנים ספורות היה לנשיא בנק המדינה של קרוליינה הדרומית. באטלר נמנה עם חותמי צו הביטול  בנובמבר 1832. ב-1833 הוא נבחר כחבר בחבר הנאמנים של קולג' קרוליינה הדרומית (כיום אוניברסיטת קרוליינה הדרומית). באטלר שירת כלוטננט קולונל ב, ולאחר מכן שב ב-1836 לקולומביה שבקרוליינה הדרומית.
## מושל קרוליינה הדרומית
ב-10 בדצמבר 1836 נבחר באטלר על ידי האספה הכללית של קרוליינה הדרומית כמושל קרוליינה הדרומית. בכדי לדאוג למנהיגות יעילה ומסייעת, הוא השתדל לחסל את שארית המרירות שנוצרה כלפי המכסים במסגרת משבר הביטול  שהתחולל בין השנים 1828–1833. באטלר גם מינה ועדה לחקירת מערכת בתי הספר הציבוריים של קרוליינה הדרומית שהגישה המלצות לשיפורים. בנוסף, הוא תמך בסלילת מסילת הברזל לואיוויל-סינסינטי-צ'ארלסטון, שהייתה אמורה לקשר את קרוליינה הדרומית לקנטקי ולאוהיו. הוא האמין שיחסים מסחריים ופוליטיים טובים בין הדרום לבין המערב ישררו כתוצאה מסלילת מסילה זו. בחוקת קרוליינה הדרומית מ-1790 הייתה אז הגבלת כהונה שלא אפשרה למושלי המדינה לכהן ביותר מתקופת כהונה רצופה אחת של שנתיים בתוך ארבע שנים, ולפיכך סיים באטלר את כהונתו כמושל בדצמבר 1838.
## שובו לשירות הצבאי ומותו
זמן קצר לאחר תום כהונתו כמושל, מונה באטלר כסוכן של ארצות הברית לאומת הצ'רוקי, ועבר לפורט גיבסון  שבשטחי אומת הצ'רוקי (כיום באוקלהומה), שם הוא נשאר עד שהתפטר מהשירות ב-1846 מסיבות בריאות.

עם פרוץ מלחמת ארצות הברית-מקסיקו, הוצב באטלר כקולונל של רגימנט פלמטו  במסגרת כוחות המתנדבים של קרוליינה הדרומית. פירס מייסון באטלר נהרג ב ב-20 באוגוסט 1847.

גופתו של באטלר הושבה לקרוליינה הדרומית לקבורה. בתחילה הוא נטמן בכנסייה האפיסקופלית טריניטי, שניצבת מול קפיטול מדינת קרוליינה הדרומית. בדצמבר 1853 הועברה קבורתו לאחוזת הקבר של משפחת באטלר , שהיום ניצבת בו כנסיית באטלר המתודיסטית בגרינוויל. בבית קברות זה נטמנו גם הוריו של באטלר, אחותו, וחמישה מתוך ששת אחיו.
## חיים אישיים
ב-1826 נשא באטלר לאישה את מירנדה ג'ולייט "ג'וליה" דובאל. לשניים נולדו שתי בנות וארבעה בנים. אחד מצאצאיו היה ג'יימס סי. גרדנר, שכיהן כראש עיריית שריבפורט שבלואיזיאנה בשנים 1954–1958.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1402.


## קישורים חיצוניים

* פירס מייסון באטלר באתר אגודת המושלים הלאומית 
* פירס מייסון באטלר באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:קצינים וחוגרים בצבא ארצות הברית
קטגוריה:חללי קרבות אמריקאים
קטגוריה:אמריקאים שנולדו ב-1798
קטגוריה:אמריקאים שנפטרו ב-1847